Diari Oficial de la Generalitat Valenciana


Sumari del DOGV 5536, del 18-06-2007 (2007/7640)

RESOLUCIÓ de 18 de maig de 2007 de la Universitat Politècnica de València, per la qual s'integren determinats funcionaris del cos de professorat titular d'escola universitària en el cos de professorat titular d'universitat.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5536

Data del DOGV
:   18-06-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/7640


Data del document
:   18-05-2007

Organisme emissor


Tipus de document
:   Resolució

Descriptors 

:   * universitat
    * funcionari
    * concurs administratiu

RESOLUCIÓ de 18 de maig de 2007 de la Universitat Politècnica de València, per la qual s'integren determinats funcionaris del cos de professorat titular d'escola universitària en el cos de professorat titular d'universitat. [2007/7640]  
La Llei orgànica 4/2007, de 12 d'abril (BOE de 13.04.2007), per la qual es modifica la Llei orgànica 6/2001, de 21 de desembre, d'universitats, en la seua disposició addicional segona, disposa el següent:  
"1. ?els professors titulars d'escola universitària que, a l'entrada en vigor d'aquesta Llei, posseïsquen el títol de doctor o l'obtinguen posteriorment, s'acrediten específicament en el marc d'allò previst per l'article 57, accediran directament al cos de professorat titular d'universitat, en les seues pròpies places..."  
"3. Els qui no accedisquen a la condició de professorat titular d'universitat romandran en la seua situació actual i mantindran tots els drets i la plena capacitat docent i, si s'escau, investigadora."  
Així mateix, la disposició addicional desena, estableix que:  
"Els qui resulten habilitats o habilitades d'acord amb la regulació corresponent continguda en la Llei orgànica 6/2001, de 21 de desembre, d'universitats, i la seua normativa de desplegament s'entendrà que posseeixen l'acreditació regulada en la reforma de l'esmentada llei orgànica realitzada per aquesta Llei."  
Per tant, una vegada comprovat que les persones interessades compleixen els requisits establits, d'acord amb el que disposen les esmentades disposicions addicionals i fent ús de les atribucions conferides al meu càrrec per la Llei orgànica d'universitats i el Decret 253/2003, de 19 de desembre, del Consell de la Generalitat Valenciana, pel qual s'aproven els Estatuts de la Universitat Politècnica de València, RESOLC el següent:  
Queden integrats en el cos de professorat titular d'universitat els funcionaris del cos de titulars d'escola universitària pertanyents a aquesta Universitat que es relacionen a continuació, que queden adscrits al mateix departament, àrea de coneixement i centre en què estaven en el seu cos d'origen:  
Sr. Jorge Bondia Company DNI 91517352 U  
Sra. María Ángeles Bonet Aracil DNI 69541690 V   
Sra. Sofía Carlos Alberola DNI 89028061 O  
Sra. María Carmen González Cruz DNI 76691128 G  
Contra la present Resolució, que esgota la via administrativa, de conformitat amb el que estableix l'article 6.4 de la Llei 6/2001, de 21 de desembre, d'universitats, cal interposar recurs contenciós administratiu, en el termini de dos mesos a partir de l'endemà de la present publicació en el Boletín Oficial del Estado, davant el Jutjat Contenciós Administratiu de València, segons el que disposen els articles 8.2 i 8.3 de la Llei 29/1998, de 13 de juliol, reguladora de la jurisdicció contenciosa administrativa (Boletín Oficial del Estado número 167, del 14).  
No obstant això, les persones interessades poden optar per interposar contra aquesta resolució recurs de reposició, en el termini d'un mes, davant d'aquest òrgan, i en aquest cas no cal interposar el recurs contenciós administratiu anteriorment citat mentre no hi haja una resolució expressa o presumpta del recurs de reposició, d'acord amb el que disposen els articles 116 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú; modificada per la Llei 4/1999, de 13 de gener (Boletín Oficial del Estado número 12, del 14).  
València, 18 de maig de 2007.- El rector: Juan Juliá Igual.